Յընթացս Ս. պատարագի յաւուր պատշաճի քարոզեց Գրիգոր Պետրոս Ի. կաթողիկոս-պատրիարքը: Ան նշեց, որ Մեսրոպեան բարձրագոյն վարժարանի հիմնադրութեան 80-ամեակը պատկառելի յոբելեան մըն է, որ փոխանակ հիւծելու եւ սպառելու ուժն ու կայտառութիւնը այս բազմավաստակ հաստատութեան, տարուէ տարի աւելի բեղմնալից կը դարձնէ զայն` յօգուտ մտային ու հոգեւոր դաստիարակութեան եւ զարգացումին իրերայաջորդ հայ սերունդներուն: